ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

----------- 2019 թվականի N - Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ

ՓԵՏՐՎԱՐԻ 28-Ի N 200-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ

ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ

------------------------------------------------------------------

Հիմք ընդունելով «Նորմատիվ իրավական ակտերի մասին» Հայաստանի Հանրա­պետության օրենքի 33-րդ հոդվածը և 34-րդ հոդվածի 1-ին մասը, ինչպես նաև Հայաստանի Հանրապետության կառավարության 2017 թվակա­նի մայիսի 4-ի N 526-Ն որոշմամբ հաստատված կարգի 3-րդ կետը՝ Հայաստանի Հանրապե­տու­թյան կառավարությունը ո ր ո շ ու մ է.

1. Հայաստանի Հանրապետության կառավարության 2019 թվականի փետրվարի 28-ի «Գնման գործընթացը կազմակերպելու մասին» N 200-Ա որոշման (այսուհետ՝ որոշում) մեջ կատարել հետևյալ փոփոխությունը և լրացումը.
2. որոշման 1-ին կետում «հեռախոսային ծառայությունների գնման գործընթացն» բառերը փոխարինել «կարիքների համար հեռախոսային և համացանցային ծառայությունների ձեռքբերման գնման գործընթացներն» բառերով,
3. որոշումը լրացնել նոր 1.1 կետով հետևյալ բովանդակությամբ.

«1.1 Թույլատրել Հայաստանի Հանրա­պետության վարչապետի աշխատակազմին՝ մինչև գնման մրցակցային ձևով կնքված պայմանագիրը (պայմանագրերը) ուժի մեջ մտնելու ամսվա վերջին օրը ներառյալ Հայաստանի Հանրապետության կառա­վարությանը ենթակա սննդամթերքի անվտանգության տեսչական մարմնի կարիքների համար պահնորդական ծառայությունների ձեռքբերման գնման գործընթացն իրակա­նաց­նել «Գնումների մասին» Հայաստանի Հանրա­պե­տու­թյան օրենքի 23-րդ հոդվածի 1-ին մասի 2-րդ կետի, Հայաստանի Հանրա­պե­տու­թյան կառավարության 2017 թվականի մայիսի 4-ի N 526-Ն որոշմամբ հաս­տատ­ված՝ գնումների գործընթացի կազմակերպման կարգի 23-րդ կետի 5-րդ ենթա­կետի «բ» պարբերության պահանջներին համապա­տաս­խան՝ մեկ անձից գնումներ կատարելու ընթացակարգով՝ չկիրառելով կարգի 21-րդ կետի 1-ին ենթակետի «դ» պարբերության, 71-րդ կետի 1-ին ենթակետի «ա» պարբերության և Հայաստանի Հանրապետության կառավարության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետի պահանջները: Ընդ որում, մեկ անձից գնման ձևով կնքված պայմանագրով (պայմանագրերով) նախատեսել, որ դրա գործողությունը դադա­րում է մրցակցային գնման ձևով կնքված պայմանագիրը (պայմանագրերը) ուժի մեջ մտնելու ամսվա վերջին օրվանից, ինչի մասին պատվի­րա­տուն ծառայություն մատուցող անձին տրամադրում է համապատասխան ծանուցում:»:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ